Κρυσταλλοπηγή Θεσπρωτίας

Η Κρυσταλλοπηγή (πρώην όνομα: Σέλλιανη) είναι χωριό της Θεσπρωτίας στην Ήπειρο, το όπιο υπάγεται στη Δημοτική Ενότητα Παραμύθιας του Δήμου Σουλίου.

Ανήκει στην ομώνυμη κοινότητα στην οποία περιλαμβάνεται επίσης το Κεφαλόβρυσο και σύμφωνα με την απογραφή του 2011 έχει πληθυσμό 163 κατοίκους ως αυτοτελής οικισμός, ενώ συνολικά η τοπική κοινότητα αριθμεί 382 κατοίκους.

 Ονομασία 
Το χωριό με την παλιά του ονομασία όπου μένει ιδιαίτερα γνωστή και σήμερα, αναφέρεται το 1361 μ.Χ. στο χρυσόβουλο υπόμνημα του Βασιλιά και Αυτοκράτορα των Ρωμαίων και Σέρβων, Συμεών ΠαλαιολόγουΟ Παναγιώτης Αραβαντινός (1969), σελ. 313..

Την ονομασία Σέλλιανη ο παλιός οικισμός είχε μέχρι το 1955 όπου μετονομάσθηκε σε Αγία ΜαύραΠανδέκτης - Μετονομασίες των Οικισμών της Ελλάδας: Σέλλιανη / Αγία Μαύρα.. Το 1955 επίσης, ο νέος οικισμός, καθώς και η τότε κοινότητα μετονομάστηκαν σε Κρυσταλλοπηγή, ονομασία που διατηρείται επισήμως και σήμεραΠανδέκτης - Μετονομασίες των Οικισμών της Ελλάδας: Νέα Σέλλιανη / Κρυσταλλοπηγή..

 Τοποθεσία 
Η Κρυσταλλοπηγή βρίσκεται χτισμένη αμφιθεατρικά σε υψόμετρο περίπου 240 μέτρων σε μια τοποθεσία με πράσινο και άφθονα νερά.

Νότια του οικισμού βρίσκεται η λίμνη Χότκοβα, ενώ βόρεια «διέρχεται» η Εγνατία Οδός.

Απέχει περί τα 6 χιλιόμετρα από την Παραμυθιά.

 Σημείωση 
Να μην συγχέεται με το ομώνυμο χωριό του Νομού Φλώρινας.

 Παραπομπές 

 Πηγές - Βιβλιογραφία 

 Σταύρος Γ. Παπαμώκος, Η Σέλλιανη του χθες και σήμερα, Αθήνα 1997.
 Παναγιώτης Α. Αραβαντινός, Χρονογραφία της Ηπείρου, Β' Τόμος, Αθήνα 1969.

 Εξωτερικοί σύνδεσμοι 

 Seliani.gr (Ιστότοπος του χωριού).
 Ellinismos.gr : Κρυσταλλοπηγή Θεσπρωτίας
 Ε.Ε.Τ.Α.Α. - Διοικητικές Μεταβολές της Τ.Α. : Κοινότητα Κρυσταλλοπηγής.
 Ε.Ε.Τ.Α.Α. - Διοικητικές Μεταβολές της Τ.Α. : Σέλλιανη (παλιός οικισμός).
 Ε.Ε.Τ.Α.Α. - Διοικητικές Μεταβολές της Τ.Α. : Κρυσταλλοπηγή.

Κατηγορία:Χωριά της περιφερειακής ενότητας Θεσπρωτίας